|  |  |
| --- | --- |
| **Az előterjesztés tárgya:** | **9./Házi segítségnyújtásra ellátási szerződés kötése** |
| **A napirend előterjesztője:** | Tollárné Tóth Tímea polgármester |
| **Az előterjesztést készítette:** | dr. Faragó-Szabó Melitta jegyző |
| **Döntéshozatal formája:** | nyilvános ülésen |
| **Döntéshozatal módja:** | Egyszerű többséggel, nyílt szavazással |
| **Melléklet:** | 1. Magyar Vöröskereszt levele 2. Feladat-ellátási szerződés tervezete |

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § 8a. pontja alapján a helyi önkormányzat kötelező feladata a szociális alapszolgáltatások biztosítása. A szociális alapszolgáltatások megszervezésével az állam és a települési önkormányzat segítséget nyújt a szociálisan rászorulók részére saját otthonukban és lakókörnyezetükben önálló életvitelük fenntartásában, valamint egészségi állapotukból, mentális állapotukból vagy más okból származó problémáik megoldásában.

Miháld Község Önkormányzata a szociális igazgatásról és a szociális ellátásokról szóló 1993. évi III. törvény 86. § (1) bekezdés c) pontja alapján köteles biztosítani a házi segítségnyújtást. A házi segítségnyújtás keretében a szolgáltatást igénybe vevő személy saját lakókörnyezetében kell biztosítani az önálló életvitel fenntartása érdekében szükséges ellátást. Az önkormányzat e kötelezettségének a Magyra Vöröskereszt Zala Megyei Szervezetével kötött feladata-ellátási szerződéssel tesz eleget. A Felek között létrejött feladta-ellátási szerződés 2024. december 31. napjával megszűnik.

Az önkormányzat illetékességi területén a szolgáltató által ellátott személyek száma: 3 fő.

Az önkormányzat jelenleg ellátottanként havonta 6 500,- Ft hozzájárulást nyújt a szolgáltatás biztosításához. A szolgáltató jelezte, hogy az önkormányzati hozzájárulás mértékét 2025. évben nem kívánják megváltoztatni. Ennek megfelelően a házi segítségnyújtás Miháld településen történő további működtetéséhez **2025. évben ellátottanként havonta 6500,- Ft, teljes évre 78 000,- Ft/ellátott önkormányzati hozzájárulás biztosítását kérte.**

Kérem a Tisztelt Képviselő-testületet, hogy az előterjesztést tárgyalja meg és döntsön a feladatellátási szerződés 2025. évre történő megkötéséről.

Miháld, 2024. november 15.

Tollárné Tóth Tímea s.k.

polgármester

***Határozati javaslat:***

1. *Miháld Község Önkormányzata Képviselő-testülete a Szoc. tv. 63. §-ban meghatározott házi segítségnyújtás feladatinak ellátására 2025. január 1. napjától 2025. december 31. napjáig terjedő határozott időre feladatellátási szerződést köt a Magyar Vöröskereszt Zala Megyei Szervezetével (8900 Zalaegerszeg, Dísz tér 7., képviseli: Baracskai Józsefné vármegyei igazgató)*
2. *A képviselő-testület havonta 6 500,- Ft/ellátott, azaz hatezer-ötszáz forint/ellátott szolgáltatási díjat fizet a Szolgáltató részére.*
3. *A képviselő-testület felhatalmazza a polgármestert a feladatellátási szerződés aláírására, a szerződés teljesítésére és az ahhoz szükséges valamennyi intézkedés és jognyilatkozat megtételére.*
4. *Határidő: szerződés aláírására: 2025. november 25.*

*Felelős: Tollárné Tóth Tímea polgármester*